**ПРОЦЕДУРЕ ЗА ПРИГОВОРЕ УЧЕНИКА, РОДИТЕЉА И НАСТАВНИКА**

 *Процедура за обраћање родитеља / старатеља и ученика у случају примедби или приговора на рад школе*

Незадовољан оценом, односом запослених школе и ученика према његовом детету, безбедношћу ученика или било којим сегментом рада школе, родитељ / старатељ се може обратити :

1. Одељењском старешини како би се проблем решио ***(ПРВИ НИВО)***. Родитељ / старатељ може да затражи и разговор са предметним наставником или другим родитељем / старатељем уз асистенцију и организацију одељењског старешине ***(ПРВИ НИВО)***. Одељењски старешина о пријављеном проблему извештава стручну службу школе.
2. Родитељ / старатељ незадовољан радом на првом нивоу може да се обрати стручној служби школе (школски педагог-психолог) ***(ДРУГИ НИВО)***. Стручна служба школе има обавезу да о свом раду обавести директора школе и, по потреби, надлежне институције.
3. Ако је родитељ / старатељ незадовољан и радом на другом нивоу, обраћа се директору школе ***(ТРЕЋИ НИВО)***. У складу са Законом родитељ / старатељ ученика има право подношења писаног приговора. Директор школе дужан је да одлучи о приговору у Законом прописаном року, рачунајући од дана његовог пријема. Директор школе је у обавези да размотри сваки писани приговор родитеља / старатеља. Обавеза директора школе је да о свом раду обавести Наставничко веће, Савет родитеља и Школски одбор, а по потреби и надлежне институције. Родитељ / старатељ ученика може приговор поднети директору школе и на друге Законом прописане начине.
4. Родитељ / старатељ незадовољан одговором директора школе на поднети приговор, или ако одговор није добио у Законом прописаном року, може се обрати Школској управи, односно Просветној инспекцији или некој надлежној институцији ***(ЧЕТВРТИ НИВО)***.

Процедура даје препоруке за приговор и у случајевима вршњачког малтретирања, али и агресивног и непримереног понашања родитеља или ученика према наставницима, стручним сарадницима и резредном старешини.

         Осим  законске процедуре за приговоре о оценама, родитељ у случају приговора на поступке наставника, стручних  сарадника или разредног старешине, требало би да поштује следећу процедуру :

    1. да оствари контакт са наставником на кога се приговор односи
    2. са одељенским старешином
    3. стручним сарадницима
    4. директором, ако је неопходно

            Веома је важно  да се у случају незадовољства сачува присебност и оствари цивилизован контакт.

            У случају приговора ученика на поступке наставника (понашање, оцењивање), такође би требало поштовати процедуру.

            Ученик  се прво обраћа:

    1. предметном  наставнику на чије понашање и/или оцену има приговор,
    2. одељенском старешини

 3. стручним сарадницима,

 4. директору се обраћа ако је то неопходно

ПРОЦЕДУРЕ У СЛУЧАЈУ ВРШЊАЧКОГ МАЛТРЕТИРАЊА

  У вршњачко малтретирање спадају насилништво, верска, расна и друга нетрпељивост, употребе дрога, алкохола и сл.
     У случају агресивног, нарочито изразито агресивног, проблематичног понашања ученика, посебно понављаних сукоба, малтретирања, као и злоупотребе психоактивних супстаници, ученици су дужни  да о томе обавесте одељенског старешину,  затим  стручне сараднике.
    Одељенски старешина треба да саслуша ученике  и сагледа проблем из више углова и процени да ли је проблем решив на овом нивоу.
    Одељенски старешина о оваквим проблемима обавештава  родитеље ученика, стручне сараднике и заједнички се договарају да ли ће у процес решавања проблема бити укључен директор и помоћник директора и Тим за заштиту ученика од насиља.
    У случају да проблеми превазиђу надлежности школе, стручни сарадници и директор обавештавају надлежне установе где и упућују ученика и родитеља.

ПРОЦЕДУРА У СЛУЧАЈУ  ПРИГОВОРА НАСТАВНИКА И СТРУЧНИХ САРАДНИКА

У случају агресивног и непримереног понашања родитеља или ученика према наставницима, стручним срадницима, радницима школе, требало би поштовати следећу процедуру:

 1.      Радник школе би требало на миран и достојанствен начин да прекине или одложи разговор и о догађају обавести дежурног наставника, помоћника директора или, писмено, директора школе
2.      У случају понављања оваквог понашања, или изразито агресивног понашања, родитељ ће бити удаљен из школског простора од стране радника обезбеђења школе